Aarne Pelkonen

Schubert: Die schöne Müllerin
2024-01-28 16:00 - 17:00 (Europe/Helsinki) | Pitäjänmäen kyläkirkko, Henrikintie 25 A 1, Helsinki, 00370
Aarne ja hänen pitkäaikainen pianistnsai Juho Alakärppä tulkitsevat Franz Schubertin laulusarjan Die schöne Müllerin (1823). Musiikin tunnelmia sävyttää Pitäjänmäen Kyläkirkon (Helsinki) upea wieniläisfortepiano, jonka on rakentanut Daniel Dörr (1820).
Wilhelm Müllerin runoihin sävelletty 20 laulun sarja kuuluu Schubertin rakastetuimpiin sävellyksiin. Sarjan alussa vaeltaja seuraa puron uomaa lumoutuneena sen kirkkaudesta ja solinasta. Hän saapuu myllylle ja rakastuu kohtaamaansa myllärintyttäreen.
Lue lisää & liput

Naisten pankki: Musiikkia & muotia
2024-02-07 18:00 - 20:00 | Ravintola Suomalainen Pohja, Aurakatu 24 A, Turku, 20100
Tervetuloa nauttimaan helmikuisesta illasta baritoni Aarne Pelkosen musiikin ja upean muotinäytöksen avulla Ravintola Suomalaiselle Pohjalle. Pianistina Juho Alakärppä.
Liput 35 e sisältäen ohjelman ja iltapalan. Tapatuman tuotto ohjataan Naisten Pankin hyväksi.
Lue lisää

Bach: H-mollimessu
2024-02-09 19:00 - 21:30 | Turun tuomiokirkko, Tuomiokirkonkatu 1, Turku, 20500, Suomi
Johann Sebastian Bachin (1686–1750) uran loppupuolen järkälemäistä mestariteosta eli h-molli-messua on sen suuresta suosiosta huolimatta esitetty Varsinais-Suomessa erittäin harvoin. Nyt messu kuullaan Key Ensemblen ja Suomalaisen barokkiorkesterin yhteistyönä.
Sävellystä pidetään usein Bachin musiikillisena testamenttina. Messusta löytyy teemoja Bachin aiemmista teoksista, sillä sitä ei ole sävelletty yhdellä kertaa. H-molli-messu eroaa Bachin kirkkomusiikiksi säveltämistä passioista. Teos mukailee katolisen kirkon messua ja on sävelletty latinankieliseen tekstiin.
Key Ensemble
Suomalainen barokkiorkesteri
Minna Nyberg, sopraano
Essi Luttinen, altto
Aarne Mansikka, tenori
Aarne Pelkonen, basso
Jutta Seppinen, johtaja
Kesto: 2 t 30 min (sis. väliajan)
Lue lisää & liput

Mari Palo & Aarne Pelkonen: LOVE
2024-02-24 18:00 - 20:00 | Espoon kulttuurikeskus, Kulttuuriaukio 2, Espoo, 02100
Sopraano Mari Palo ja baritoni Aarne Pelkonen lyövät hynttyyt yhteen ja heittäytyvät rakkauden virran vietäviksi. Illan aikana kuullaan Marille ja Aarnelle läheisiä rakkausaiheisia lauluja ja aarioita, säveltäjäniminä mm. Schumann, Mahler ja Mozart. Pianistina konsertissa on huikea Jukka Nykänen.
Lue lisää & liput

Kaikki LOVE-esitykset:
10.8. 2023 Turun konserttitalo, Turun Musiikkijuhlat
16.9.2023 Kaukametsän sali, Kajaani
24.2.2024 Tapiolasali, Espoo
28.2.2024 Kangasala-talo
Liput

Mari Palo & Aarne Pelkonen: LOVE
2024-02-28 19:00 - 21:00 | Kangasala-talo, Kuohunharjuntie 6, Kangasala, 36200

Bach: Matteus-passio
2024-03-24 18:00 - 21:00, 2024-03-27 18:00 - 21:00 | Madetojan sali, Leevi Madetojan katu 1-3, Oulu, 90150, Suomi
Barokin mestarin J.S. Bachin suurin ja monen mielestä tärkein teos vie pääsiäisen tapahtumien ytimeen. Niin mieltä kuin kehoakin ravistelevan, sielua ruokkivan sävelkielen voima on puhutellut niin uskovia kuin uskonnottomia kohta 300 vuoden ajan.
Niall Chorell, evankelista
Aarne Pelkonen, Jeesus
Mari Palo, sopraano
Erica Back, altto
Simo Mäkinen, tenori
Jussi Merikanto, baritoni
Oulun hiippakunnan oratoriokuoro
Teuvo Pakkalan musiikkiluokkien kuoro
Maria Viitasaari, lapsikuoron valmennus
Oulu Sinfonia
Esitykset:
24.3. Madetojan sali, Oulu
26.3. Luulajan tuomiokirkko, Ruotsi
27.3. Madetojan sali, Oulu
Lue lisää & liput

Bach: Matteus-passio
2024-03-26 18:00 - 21:00 | Luulajan tuomiokirkko, Kyrkplanen 1, Luleå, 972 32, Ruotsi

Armi-ooppera
2024-06-07 18:00 - 20:45, 2024-06-08 13:00 - 15:45, 2024-06-09 13:00 - 15:45, 2024-06-14 13:00 - 15:45, 2024-06-15 13:00 - 15:45, 2024-06-16 13:00 - 15:45 | Ilmajoen Ooppera-areena, Ollilantie 1, Ilmajoki, 60800, Suomi
Armi-ooppera sai kantaesityksensä Ilmajoen Musiikkijuhlilla kesäkuussa 2023. Ylistävät arviot ja upeat asiakaspalautteet kerännyt teos esitetään jälleen ensi kesäkuussa Ilmajoella. Esityksiä on kuusi ja ne ajoittuvat kesäkuun kahteen viikonloppuun 7.-9.6. ja 14.-16.6.
Armi Ratian tarina on täynnä legendaarisia Marimekko-kaskuja, juhlia, menestyksen aallonharjaa ja vastapainona suurta epätoivoa, pettymyksiä, vihaa sekä taistelua rakkauden saamisesta ja antamisesta. Ooppera luo muotokuvan, jossa vahvana tunnettu nainen yrittää asettua itsensä kokoiseen muottiin, ​siinä kuitenkaan onnistumatta.
Lue lisää & liput

Last Songs
2024-07-05 19:00 - 21:00 | Hauhon kirkko, Danielson Kalmarintie 1, Hauho, 14700, Suomi
Last Songs -konsertin keskiössä on Franz Schubertin viimeiseksi jäänyt laulusarja ”Schwanengesang” (Joutsenlaulu). Kahteen osaan jakautuvan laulusarjan väliin, kommentoimaan rakkauden viiltävää kipua ja kauneutta, on sijoitettu Jean Sibeliuksen viimeiseksi jäänyt laulukokoelma Op. 90 Runebergin teksteihin sekä hänen viimeisin yksinlaulunsa ”Narciss” . Ohjelma esittelee näin kahden suuren laulusäveltäjän soivan testamentin, näyttää heidät parhaimmillaan ja paljaimmillaan: kaiken jälkeen jää vain kaipaus, ”Sehnsucht”, ”längtan”.
Duo Aarne Pelkonen ja Juho Alakärppä on työskennellyt menestyksekkäästi jo yli 15 vuoden ajan. Aarnen ja Juhon yhteistyö alkoi Sibelius-Akatemian käytävillä, jatkui Keski-Euroopassa alan gurujen opissa ja on johtanut esiintymisiin Suomessa ja ulkomailla, keskeistä laulurepertuaaria laajasti esitellen. Palkintoja parivaljakko on kerännyt mm. kansainvälisistä liedkilpailuista Berliinissä ja Enschedessä.
Keväällä 2023 julkaistu ”Last Songs” on Pelkosen ja Alakärpän ensimmäinen duolevy.
Lue lisää & liput

Sonkajärvi Soi
2024-07-10 19:00 - 20:30 | Sonkajärven kirkko, Rutakontie 20, Sonkajärvi, 74300
Aarne esiintyy Sonkajärvi Soi -festivaalilla kesäisessä konsertissa yhdessä loistavien taiteilijoiden kanssa:
Aarne Pelkonen, baritoni
Laura Hynninen, harppu
Ismo Eskelinen, kitara
Lue lisää

Mari Palo & Aarne Pelkonen: LOVE
2024-08-16 18:30 - 20:30 | Laukon kartano, Laukontie 32, Vesilahti, 37370, Suomi
Sopraano Mari Palo ja baritoni Aarne Pelkonen lyövät hynttyyt yhteen ja heittäytyvät rakkauden virran vietäviksi. Laukon puistossa Marin ja Aarnen ylistetty Love-konsertti kuullaan sovitettuna triolle, jossa pianisti Jukka Nykäsen rinnalla soittavat viulisti Maija Linkola ja sellisti Ida-Vilhelmiina Sinivalo. Musiikin sovituksesta vastaa Marko Hilpo.

Satumaisessa puistokonsertissa kuullaan Marille ja Aarnelle läheisiä rakkausaiheisia lauluja sekä ihanimpia aarioita ja duettoja. Monipuolinen ohjelma pitää sisällään niin rakastettuja suomalaisia sävelmiä, kuplivaa operettia kuin koskettavia viihdesävelmiäkin. Laulujen välissä kuullaan Jukka Nykäsen virtuoottisia pianonumeroita.
Lue lisää & liput

Oopperan kummitus
2024-08-24 19:00 - 21:30, 2024-08-31 14:00 - 16:30, 2024-09-02 19:00 - 21:30, 2024-09-06 19:00 - 21:30, 2024-09-13 19:00 - 21:30, 2024-09-14 19:00 - 21:30, 2024-09-18 19:00 - 21:30, 2024-09-20 19:00 - 21:30 and 3 more dates | Suomen Kansallisooppera, Helsinginkatu 58, Helsinki, 00250, Suomi
Aarne laulaa Monsieur Firminin roolin, kun maailman kuuluisin musikaali Oopperan kummitus palaa Kansallisoopperan ohjelmistoon viimeistä kertaa syksyllä 2024. Andrew Lloyd Webberin säveltämä Oopperan kummitus on hurmannut yleisön Suomessa jo yli sadan loppuunmyydyn esityksen verran ja se on yksi Kansallisoopperan kaikkien aikojen suosituimmista esityksistä.
Klassisen musiikin elementtejä populaarimusiikkiin ja rockiin yhdistävä musikaali sopii erinomaisesti myös ensikertalaisille. Kansallisoopperan versiossa on mukana Suomen kaikkien aikojen suurin joukko laulajia, muusikoita ja tanssijoita. Tämä spektaakkeli täytyy kokea!
Lue lisää
Esitykset ja liput

Kaukainen rakkauteni
2024-09-08 18:00 - 20:00 | Kirkkonummen kirkko, Tallinmäki 1, Kirkkonummi, 02400
Aarne Pelkosen ja Ossi Tannerin ensimmäinen yhteinen konserttiohjelma johdattelee läpi romanttisen kirjallisuuden kestoaiheen, kaukaisen rakkauden.
Konsertin keskuksena on Ludwig van Beethovenin melko harvoin Suomessa esitetty laulusarja An die ferne Geliebte (Kaukaiselle rakastetulle), johon ikään kuin vastauksena, intohimoisine muistoineen ja sisäisen rauhan kehystämänä, kuullaan Richard Straussin Neljä laulua Op. 27. Sauli Zinovjevin luopumista käsittelevät Rekola-laulut ensimmäistä kertaa miesäänen esittämänä, yhdysvaltalaisen Tobias Pickerin horisonttiin tähyävät pianokappaleet sekä Beethovenin nuorelle, epäonniselle rakkaudelleen omistama Kuutamosonaatti täydentävät kaipuuntäyteisen kokonaisuuden.
Liput

Italialainen brunssi "O sole mio!"
2024-09-15 10:00 - 15:00 | Cafe Aitoleipä, Keskustori 7, Tampere, 33100
Tervetuloa nauttimaan italialaistyylisestä brunssista Café Aitoleipään Tampereen Keskustorille. Ihanan välimerellisen tunnelman kruunaa oopperalaulaja Aarne Pelkonen, joka esittää kattausten lomassa kauneimpia italialaisia serenadeja, kuten O sole mio ja Puhu hiljaa rakkaudesta.
Kattaukset klo 10.00, 11.45 ja 13.30.
Varaa paikkasi tästä
